_:n04203bf2de3440a3a4089030d3a625f7xb0
<http://schema.org/articleBody>
"दिल्ली/पटना. Civil Services Examination 2020 Final Results यानी UPSC सिविल सेवा परीक्षा, 2020 का फाइनल रिजल्ट घोषित कर दिया गया है.  कुल 761 उम्मीदवारों के नाम यूपीएससी ने  जारी किए हैं. फाइनल परीक्षा परिणाम के अनुसार बिहार के कटिहार के रहने वाले शुभम कुमार ने सिविल सर्विसेज परीक्षा 2020 में टॉप किया है. मिली जानकारी के ्अनुसार शुभम कुमार ने बिहार से संबंधित परीक्षार्थियों के अंक लाने के सारे रिकॉर्ड तोड़ दिए हैं. शुभम कुमार ने आईआईटी बॉम्बे से बीटेक (सिविल इंजीनियरिंग) किया है. सिविल सर्विसेज परीक्षा में जागृति अवस्थी और अंकिता जैन ने क्रमश: दूसरा और तीसरा स्थान हासिल किया है.\nशुभम कुमार के बारे में एक खास बात यह है कि उन्होंने 2019 की परीक्षा में 290 रैंक लाया था. यह उनका दूसरा प्रयास था और उन्होंने देश भर में टॉप कर न सिर्फ अपने माता-पिता या परिजनों का बल्कि पूरे बिहार का मान बढ़ाया है. शुभम ने सबसे पहले  न्यूज18 के जरिए टाॅपर बनने की जानकारी साझा की. बेटे ने टाॅपर बनने पर  न्यूज18 के जरिए मां का आशीर्वाद लिया. मां ने बेटे को न्यूज18 पर सबसे पहले बेटे शुभम की कामयाबी की कहानी सुनाई. पिता देवानंद सिंह ने बेटे शुभम को न्यूज18 के जरिए टाॅपर बनने पर बधाई दी.\n\nसिविल सर्विसेज परीक्षा 2020 में 761 उम्मीदवार उत्तीर्ण हुए जिनमें 545 पुरुष और 216 महिलाएं शामिल हैं.   सिविल सेवा परीक्षा 2020 में पहला स्थान पाने वाले। जागृति अवस्थी ओवरऑल सेकेंड रैंक हासिल करने वाली महिला उम्मीदवारों में टॉपर हैं. उन्होंने मैनिट भोपाल से बीटेक (इलेक्ट्रिकल इंजीनियरिंग) में ग्रेुजुएट किया है.\n \n "
<https://hindi.news18.com/news/bihar/patna-civil-services-examination-2020-final-result-shubham-kumar-resident-of-katihar-bihar-has-topped-upsc-exam-2020-brvj-3763322.html>